El Ple Infantil de Burjassot celebra una nova sessió
2025-07-24

Dimecres que ve 7 de juny a les 17:30 hores, el Ple Infantil de Burjassot celebrarà una nova sessió ordinària en la qual, en aquest cas, els regidors hauran de presentar els informes que han preparat en les comissions per al desenvolupament de les 20 propostes aprovades en el ple de febrer. El projecte del Ple Infantil forma part del Pla Burjassot Ciutat Educadora, impulsat des de la Regidoria d’Educació, dirigida per Laura Espinosa i dinamitzat des de l’Agència Jove.

Presidit per l’alcalde de Burjassot, Rafa García, en el Ple es debatrà la posada en marxa o no, depenent del que assenyalen els informes preparats pels regidors, de les citades iniciatives. Es tracta, per tant, de donar comptes de les mateixes i de veure les possibilitats de materialització.

Com en les sessions anteriors, el Ple Infantil es podrà veure en directe pel canal de youtube de l’Ajuntament de Burjassot i seguir en directe per Burjassot Ràdio, 93.8 FM.